Roman Polański

**Roman Raymond Polański** (født 1933) er en polskfødt fransk oscarvinnende regissør som er kjent for filmer som *[[Chinatown (film)|Chinatown]]* og *[[Rosemary's Baby]]*. 

I 1969 ble hans kone Sharon Tate drept av Mansonfamilien.  

Hans filmer omhandler ofte det makabre eller surrealistiske i form av skrekkfilmer. Polanskis filmer er ofte psykologisk drama eller utforsker psykologiske tema. Han har skrevet mang manus selv og har medvirket som skuespiller. Polanski har laget film basert på bearbeidet litteratur blant annet ''Macbeth''. Etter 1962 virket han for det meste utenfor Polen. Etter en voldtektssak i 1977 i USA har han virket i Frankrike. 

## Bakgrunn
Raymond Roman Polański ble født 13. august 1933 i Paris som Raimund (eller Raymond) Thierry Liebling. Han var sønn av jødiske Ryszard Polański (Ryszard Liebling) og Bula Polanska (født Katz), som var romersk-katolsk og av jødisk bakgrunn. I 1937 flyttet familien tilbake til Polen. Da Polen ble okkupert av tyske styrker ble familien sperret inne i gettoen i Krakow sammen med andre jøder. Polańskis mor døde i Auschwitz. Han flyktet fra ghettoen i Kraków i 1943 og reiste siden rundt i Europa. Han er statsborger av Frankrike. 

Etter krigen ble han gjenforent med sin far, som overlevde konsentrasjonsleirene. Stilen i filmen *[[Pianisten]]* er inspirert av denne tiden, men omhandler ikke direkte Polanskis eget liv.

Polański  gikk først på en teknisk skole og senere studerte han ved filmskolen i Łódź og ble uteksaminert i 1959. Han snakker fem språk: polsk, russisk, engelsk, fransk og italiensk. Under studiene lagde han flere kortfilmer som ble lagt merke til. Han flyttet til Frankrike i 1962, var bosatt i USA fra 1968 og forlot i 1978 USA for godt etter voldtektsanklager.

Han er siden 1989 gift med skuespiller og modell Emmanuelle Seigner.

Stefania og Jan Buchala som hjalp Polanski under krigen ble i 2020 anerkjent som rettferdige blant nasjonene.

### Drapet på Sharon Tate
Polański møtte den nye stjernen Sharon Tate mens de filmet *Vampyrenes natt*, og de ble etterhvert et par. Den 9. august 1969 ble Tate, som var gravid i åttende måned, sammen med Abigail Folger, Jay Sebring, Wojciech Frykowski og Steven Parent brutalt drept av medlemmer av Charles Mansons «familie». Gjengen hadde gått inn i hjemmet til Polański med det mål å «drepe alle som var der». Polański dro tilbake til Europa kort tid etter at morderne ble tatt, i november 1969.

## Filmskaperen
I 1958 laget han den surrealistiske kortfilmen *To menn og et skap* som vant internasjonale priser.

Hans første langfilm var *[[Kniven i vannet]]* (originaltittel: *Noz w wodzie*) fra 1962. Det var den første betydningsfulle filmen fra etterkrigs-Polen som ikke hadde et krigstema. Den ble filmet i sort-hvit. Filmen ble nominert til Oscar for beste utenlandske film.

Polański lagde så filmer i Storbritannia. *[[Avsporet]]* fra 1965, hans første på engelsk, var en urovekkende fortelling om galskap og fremmedgjøring, mens *[[Gislene]]* fra 1966 forteller historien om et par som lever på en avsidesliggende øy og får besøk av to gangstere.

*[[Vampyrenes natt]]* fra 1967 er en uvanlig kombinasjon av komedie og grøsser der han lot det onde vinne over det gode. Filmen ga en eventyrfølelse, samtidig som Polański fortsatte å utforske de mørkere sidene ved menneskelige forhold. Han var ikke fornøyd med den amerikanske versjonen av filmen, som var klipt sammen på nytt og hadde fått ny tittel.

I 1968 dro han til Hollywood, hvor omdømmet hans hadde blitt forsterket av suksessen til den psykologiske trilleren *[[Rosemary's Baby]]* (1968), basert på Ira Levins bok med samme navn. Filmen handler om en kvinne (Mia Farrow) som finner ut at hun bærer Satans barn. Polanski ble nominert til Oscar for manuset. I *Rosemary's Baby* og *Avsporet* er det uklart skille mellom det konkrete ytre og personens subjektive virkelighet. I 1968 var han medlem av juryen ved filmfestivalen i Cannes.

I 1969 mistet Polański vennen og medarbeideren Krzysztof Komeda (1931&ndash;1969); Komeda var lege av yrke de to begynte å samarbeide med *Kniven i vannet*. Komeda var en populær jazzartist i Polen da regissøren første gang spurte om han ville lage musikk til en av kortfilmene sine. Senere lagde han omtrent all musikken til Polańskis filmer fram til sin død.

### 1970-tallet
Den neste filmen Polański regisserte, var en filmversjon av *[[Macbeth (film)|Macbeth]]* fra 1971. Filmen ble rost for innsikten den formidlet og kritisert for den uforbeholdne volden. I 1972 kom *[[Hva?]]* &ndash; en surrealistisk komedie om en ung kvinnes eventyr i en villa med mange eksentriske og skumle samboere.

I 1974 gjorde Polański stor suksess med ''Chinatown'', en elegant film-noir med Jack Nicholson i hovedrollen. Manuset var skrevet av Robert Towne og Polanski hadde selv en rolle. Polanski ble nominert til Oscar for regien.

### Voldtekt av 13 år gammel jente
I 1977 ble han ble siktet for voldtekt av Samantha Geimer, en 13 år gammel datter av en skuespillerinne. Opprinnelig ble han siktet for voldtekt, sodomi, barnemishandling og å ha forsynt en mindreårig med narkotika. Disse anklagene ble imidlertid redusert til at han hadde hatt samleie med en mindreårig, på oppfordring fra offerets mor, som ville unngå en rettssak. Det ble hevdet at Polański dopet jenta med quaaluder og alkohol, for så å ha samleie med henne. Jentas søster hørte henne fortelle om samleiet til en venninne over telefonen. Da Gemiers mor rapporterte forholdet til politiet, flyktet regissøren ut av USA, men kom senere tilbake for å forsvare seg mot anklagene.

Etter å ha sagt seg skyldig i tiltalen forlot Polański USA 1. februar 1978, og dro til Frankrike. Frankrike har som politikk å ikke utlevere egne innbyggere til andre land. Det var dog en mulighet for myndighetene i USA å be om at han ble straffeforfulgt av de franske styresmakter, men dette ble aldri gjort.

Myndighetene i Los Angeles har hatt arrestordre på Polanski siden 1978, og sendte den ut internasjonalt i 2005. Sveitsisk politi arresterte 27. september 2009 Polanski på Zürich i forbindelse med at han var i landet under Zürich Film Festival, der han skal motta en ærespris, og han ble satt i varetekt i påvente av utleveringssak. Kulturminister i Frankrike Frédéric Mitterrand kritiserte arrestasjonen i Sveits. Sveitsisk myndigheter løslot etterhvert Polanski og lot ham reise hjem til Frankrike. Tidligere hadde Polanski besøkt mange europeiske land inkludert Sveits uten å bli arrestert.

I oktober 2014 ble han, på forespørsel fra amerikanske myndigheter, arrestert i Krakow i forbindelse med en filmproduksjon om Dreyfus-saken.

I et intervju fra 2003 sa Samantha Geimer: «Jeg er sikker på at hvis han kunne gå tilbake i tiden, ville han ikke gjort det igjen. Han gjorde en stor feil, men har betalt for det.»

I mai 2018 ble han ekskludert fra Academy of Motion Picture Arts and Sciences.

### Rettssak mot Vanity Fair
I 2004 saksøkte Polański livsstilsmagasinet Vanity Fair i London for æreskrenkelse. Magasinet påsto i 2002 at regissøren hadde sextrakassert den norske modellen Beate Telle etter begravelsen til Sharon Tate. Han skulle ha sagt at han kunne gjøre henne til «den neste Sharon Tate.» Rettssaken begynte 18. juli 2005, og Polański fikk lov til å vitne via videolink fra Paris, fordi han var redd for å bli utlevert til USA hvis han dro til London. Han ble den første i den engelske rettshistorien som gjorde noe slikt. Under rettssaken ble det klart at det påståtte tilfellet på New York-restauranten aldri kunne ha skjedd på den gitte datoen, da Polański ikke besøkte restauranten før tre uker senere. Beate Telle avviste selv påstandene i et intervju med den britiske avisen Mail on Sunday. Polański fikk 50 000 britiske pund i oppreisning.

### Senere karriere
Han mottok en ny Oscar-nominasjon som beste regissør for *[[Tess]]* (1979) med Nastassja Kinski i hovedrollen. Filmen vant tre priser, og ble nominert til seks. I 1988 lagde han *[[Desperat]]*, hvor han møtte skuespilleren og modellen Emmanuelle Seigner, som han giftet seg med i 1989.

I 1991 var han leder av juryen ved filmfestivalen i Cannes. I 1994 spilte han i Giuseppe Tornatores film *[[En ren formalitet]]*, en psykologisk triller med Gérard Depardieu.

I mai 2002 vant *[[Pianisten]]* gullpalmen under filmfestivalen i Cannes. Senere samme år mottok Polański en Oscar for beste regi og for manus. Dette er hans mest personlige film og relatert til hans egen livshistorie. *Pianisten* omtales som Polanskis store pretasjon eller mesterverk og hans mest empatiske og humanistisk verk som gjenspeiler menneskenes paradokser. Han var ikke til stede ved prisutdelingen; hans venn Harrison Ford tok med seg statuetten til Frankrike senere samme år.

I 2005 filmet han en bearbeidet versjon av Dickens' *[[Oliver Twist]]*. I 2019 kom han med filmen *J'Accuse* om Dreyfus-saken i Frankrike.

## Filmografi som regissør
### Spillefilm

*1962 – *[[Kniven i vannet]]* (Nóz w wodzie) 
*1965 – *[[Avsporet]]* (*Repulsion*)
*1966 – *[[Gislene (film)|Gislene]]* (*Cul-de-Sac*) 
*1966 – *[[Vampyrenes natt]]* (*The Fearless Vampire Killers*) 
*1968 – *[[Rosemary's Baby]]* 
*1971 – *[[Macbeth (1971)|Macbeth]]* 
*1973 – *[[Hva?]]* (*Che?*) 
*1974 – *[[Chinatown (film)|Chinatown]]*
*1976 – *[[Leieboeren]]* (*Le Locataire*)
*1979 – *[[Tess]]*
*1986 – *[[Pirater (film)|Pirater]]* (*Pirates*)
*1988 – *[[Desperat]]* (*Frantic*)
*1992 – *[[Bitter hevn]]* (*Lunes de fiel*)
*1994 – *[[Døden og piken]]* (*Death and the Maiden*)
*1999 – *[[Den niende porten]]* (*The Ninth Gate*)
*2002 – *[[Pianisten]]* (*The Pianist*)
*2005 – *Oliver Twist* 
*2009 – *[[Polanskis Skyggen]]* (*The Ghost Writer*)
*2011 – *[[Blodig alvor – Carnage|Blodig alvor]]* (*Carnage*) 
*2013 – *[[Venus in Fur]]*
*2017 – *D'après une histoire vraie*
*2019 – *J'Accuse*

### Kortfilm/episodefilm
* *Morderstwo* (En morder) (1957)
* *Dwaj ludzie z szaf&#261;* (To menn og et skap) (1958)
* *Lampa* (1959)
* *Gdy spadaja anioly* (Når engler faller ned) (1959)
* *Le gros et le maigre* (Den fete og den tynne) (1961)
* *Ssaki* (1962)
* *Les plus belles escroqueries du monde* (1964)

## Skuespiller
* *Chinatown* som Mannen med kniven (1974)
* *Le locataire* (Hevnen) (aka *The Tenant*) som Trelkovsky (1976)
* *Chassé-croisé* (1982)
* *En attendant Godot* (TV) som Lucky (1989)
* *Back in the U.S.S.R.* som Kurilov (1992)
* *Una pura formalità* (En ren formalitet) som politisjefen (1994)
* *Grosse fatigue* (Stopp! Jeg har en dobbeltgjenger) som seg selv (1994)
* *Hommage à Alfred Lepetit* (Hyllest til Alfred Lepetit) (2000)
* *Zemsta* (Hevnen) som Papkin (2002)

## Referanser


## Eksterne lenker
* 
* Intervju med Samantha Geimer 
* «Roman Polanski arrestert», Aftenposten 27. september 2009